ประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๙เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม (แก้ไขเพิ่มเติม ครั้งที่ ๕)[๑] ตามที่ได้มีประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๓๙ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมลงวันที่ ๒๒ สิงหาคม ๒๕๓๙ และต่อมาได้มีการแก้ไขเพิ่มเติมหลักเกณฑ์ และเงื่อนไขการร่วมดำเนินงานดังกล่าวตามประกาศคณะกรรมการการนิคมอุตสาหกรรมแห่งประเทศไทย ที่ ๑/๒๕๔๑ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม) ลงวันที่ ๒๗ ตุลาคม ๒๕๔๑ ประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๔ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๒) ลงวันที่ ๒๓ พฤศจิกายน ๒๕๔๔ ประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๗ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๓) ลงวันที่ ๒๒ มิถุนายน ๒๕๔๗ และประกาศคณะกรรมการการนิคมอุตสาหกรรมแห่งประเทศไทยที่ ๔/๒๕๔๗ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๔) ลงวันที่ ๒๒ ตุลาคม ๒๕๔๗ นั้นโดยที่เป็นการสมควรแก้ไขเพิ่มเติมหลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมให้เหมาะสมยิ่งขึ้นอาศัยอำนาจตามความในมาตรา ๒๓ แห่งพระราชบัญญัติการนิคมอุตสาหกรรมแห่งประเทศไทยพ.ศ. ๒๕๒๒ ข้อ ๖ ของกฎกระทรวงกำหนดหลักเกณฑ์ วิธีการ และเงื่อนไขในการจัดตั้งนิคมอุตสาหกรรมพ.ศ. ๒๕๔๘ และมติคณะกรรมการการนิคมอุตสาหกรรมแห่งประเทศไทยในการประชุมครั้งที่ ๗/๒๕๔๘เมื่อวันที่ ๒๙ มิถุนายน ๒๕๔๘ จึงให้แก้ไขเพิ่มเติมประกาศดังกล่าวข้างต้นดังต่อไปนี้ข้อ ๑ ให้ยกเลิกความในข้อ ๑๑ ของประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๓๙ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมลงวันที่ ๒๒ สิงหาคม ๒๕๓๙ ซึ่งแก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๗ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๓) ลงวันที่ ๒๒ มิถุนายน ๒๕๔๗ และประกาศคณะกรรมการการนิคมอุตสาหกรรมแห่งประเทศไทยที่ ๔/๒๕๔๗ เรื่อง หลักเกณฑ์และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม (แก้ไขเพิ่มเติมครั้งที่ ๔) ลงวันที่ ๒๒ ตุลาคม ๒๕๔๗ และให้ใช้ความต่อไปนี้แทนข้อ ๑๑ ในกรณีที่ผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวก และบริการอื่น ต้องชำระค่าใช้จ่ายในการร่วมดำเนินงานให้แก่ กนอ.ตามที่กำหนด ดังต่อไปนี้(๑) ค่าบริหารโครงการ แบ่งออกเป็น ๒ ประเภท คือ(ก) ค่ากำกับการก่อสร้างให้กำหนดอัตราค่ากำกับการก่อสร้างดังนี้(๑) พื้นที่โครงการไม่เกิน ๑,๐๐๐ ไร่ ต้องชำระในอัตรา ๑,๐๐๐,๐๐๐ บาท(๒) พื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ ไร่ ต้องชำระในอัตรา๑,๐๐๐ บาทต่อไร่(๓) พื้นที่โครงการส่วนที่เกิน ๒,๐๐๐ ไร่ขึ้นไป ต้องชำระในอัตรา ๑๐๐ บาทต่อไร่ โดยให้ชำระในวันทำสัญญาร่วมดำเนินงาน(ข) ค่ากำกับการบริการให้กำหนดอัตราค่ากำกับการบริการดังนี้(๑) พื้นที่โครงการไม่เกิน ๑,๐๐๐ ไร่ ต้องชำระในอัตรา ๑,๔๔๐,๐๐๐ บาทต่อปี(๒) พื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ ไร่ ต้องชำระในอัตรา๒๐๐ บาทต่อไร่ต่อปี(๓) พื้นที่โครงการส่วนที่เกิน ๒,๐๐๐ ไร่ ต้องชำระในอัตรา ๑๐๐ บาทต่อไร่ต่อปี อัตราค่ากำกับการบริการดังกล่าวให้กำหนดเป็นอัตราผันแปรโดยปรับเพิ่มขึ้นทุกรอบระยะเวลาสามปีในอัตราร้อยละสิบของอัตราค่ากำกับการบริการในขณะนั้นเป็นฐานในการคำนวณโดยให้เริ่มนับตั้งแต่ปีพ.ศ. ๒๕๔๘ เป็นต้นไป ตามบัญชีการคำนวณอัตราค่ากำกับการบริการท้ายประกาศนี้การชำระค่ากำกับการบริการดังกล่าวข้างต้น ผู้ร่วมดำเนินงานต้องชำระตั้งแต่ปีที่๓ ภายในวันที่ ๑๕ เมษายนของทุกปีตลอดไปในอัตราที่คำนวณได้ในปีนั้น โดยให้ถือปีที่ทำสัญญาร่วมดำเนินงาน(สัญญาหลัก) เป็นปีที่ ๑(๒) ค่าส่งเสริมการขาย คำนวณตามพื้นที่ขายของพื้นที่พัฒนาในแต่ละระยะในอัตราไร่ละ๑๐,๐๐๐ บาท โดยแบ่งชำระดังนี้(ก) งวดที่หนึ่ง ชำระในวันทำสัญญาร่วมดำเนินงานหรือวันทำบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะในอัตราร้อยละ ๕ ของค่าส่งเสริมการขายของพื้นที่ขายแต่ละระยะ(ข) งวดที่สอง ชำระเมื่อมีการประกาศเขตนิคมอุตสาหกรรมหรือประกาศพระราชกฤษฎีกาจัดตั้งเขตอุตสาหกรรมส่งออกในอัตราร้อยละ ๕ ของค่าส่งเสริมการขายของพื้นที่ขายแต่ละระยะที่ได้ประกาศเป็นเขตนิคมอุตสาหกรรมโดยชำระภายใน ๗ วันนับแต่วันที่ได้รับแจ้งจาก กนอ.(ค) งวดต่อ ๆ ไป ชำระเงินจำนวน ๙,๐๐๐ บาทต่อไร่ ตามพื้นที่ขายที่ได้รับอนุญาตให้ใช้ที่ดินจากกนอ. โดยชำระภายในวันสิ้นเดือนของเดือนถัดไปนับแต่เดือนที่ผู้ใช้ที่ดินได้รับอนุญาตให้ใช้ที่ดินในกรณีพื้นที่ขายเพิ่มขึ้นให้ผู้ร่วมดำเนินงานชำระเงินค่าส่งเสริมการขายจำนวนที่เพิ่มขึ้นให้แก่กนอ. ในงวดสุดท้ายโดยไม่คิดดอกเบี้ยในกรณีพื้นที่ขายลดลง ให้ กนอ. คืนเงินค่าส่งเสริมการขายจำนวนที่ลดลงให้แก่ผู้ร่วมดำเนินงานในงวดสุดท้ายโดยไม่คิดดอกเบี้ยข้อ ๒ ให้ยกเลิกความในข้อ ๑๒ ของประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๓๙ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรมลงวันที่ ๒๒ สิงหาคม ๒๕๓๙ ซึ่งแก้ไขเพิ่มเติมโดยประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๑ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม) ลงวันที่ ๒๗ ตุลาคม ๒๕๔๑ และประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๗ เรื่อง หลักเกณฑ์ และเงื่อนไขการร่วมดำเนินงานกับบุคคลอื่นในการจัดตั้งนิคมอุตสาหกรรม(แก้ไขเพิ่มเติม ครั้งที่ ๓) ลงวันที่ ๒๒ มิถุนายน ๒๕๔๗ และให้ใช้ความต่อไปนี้แทนข้อ ๑๒ ในกรณีที่ผู้ร่วมดำเนินงานเป็นผู้ให้บริการระบบสาธารณูปโภคสิ่งอำนวยความสะดวกและบริการอื่น ผู้ร่วมดำเนินงานต้องจัดให้มีหลักประกันการร่วมดำเนินงานดังนี้(๑) จัดให้มีกองทุนหลักประกันเพื่อการบำรุงรักษา และสร้างทดแทนระบบสาธารณูปโภคและสิ่งอำนวยความสะดวกของนิคมอุตสาหกรรมเพื่อประโยชน์แก่ผู้ประกอบกิจการในนิคมอุตสาหกรรมโดยผู้ร่วมดำเนินงานต้องชำระเงินให้แก่กนอ. เพื่อนำเงินเข้าบัญชีกองทุนฯ ดังกล่าว ตามหลักเกณฑ์ดังต่อไปนี้(ก) พื้นที่โครงการไม่เกิน ๕๐๐ ไร่ ต้องชำระในอัตรา๓๐,๐๐๐ บาทต่อไร่(ข) พื้นที่โครงการส่วนที่เกิน ๕๐๐ ไร่ แต่ไม่เกิน๑,๐๐๐ ไร่ ต้องชำระในอัตรา ๒๐,๐๐๐ บาทต่อไร่(ค) พื้นที่โครงการส่วนที่เกิน ๑,๐๐๐ ไร่ แต่ไม่เกิน ๒,๐๐๐ ไร่ ต้องชำระในอัตรา๑๕,๐๐๐ บาทต่อไร่(ง) พื้นที่โครงการส่วนที่เกิน ๒,๐๐๐ ไร่ แต่ไม่เกิน ๓,๐๐๐ ไร่ ต้องชำระในอัตรา๑๐,๐๐๐ บาทต่อไร่(จ) พื้นที่โครงการส่วนที่เกิน ๓,๐๐๐ ไร่ขึ้นไป ต้องชำระในอัตรา ๕,๐๐๐บาทต่อไร่ และให้กำหนดเงินกองทุนฯ ไว้สูงสุดที่จำนวนหกสิบล้านบาท แต่ทั้งนี้ ไม่รวมถึงเงินเพิ่มที่เกิดจากการผิดนัดชำระเงินกองทุนฯและรายได้หรือผลประโยชน์อื่นใดอันเกิดจากเงินในบัญชีกองทุนฯผู้ร่วมดำเนินงานต้องนำเงินสดเข้าบัญชีกองทุนฯ ตามวรรคหนึ่งตามสัดส่วนของพื้นที่ที่ได้รับอนุญาตให้ใช้ที่ดินจากกนอ. ภายในวันสิ้นเดือนของเดือนถัดไปนับแต่เดือนที่ผู้ใช้ที่ดินได้รับอนุญาตให้ใช้ที่ดินดอกเบี้ยอันเกิดจากเงินในบัญชีกองทุนฯ ตามวรรคหนึ่งให้สมทบเข้าในกองทุนฯ เมื่อได้มีการชำระเงินครบถ้วนตามจำนวนที่คำนวณตามอัตราที่กำหนดตามวรรคหนึ่งแล้วเงินอันเกิดจากดอกเบี้ยของบัญชีกองทุนฯ ในส่วนเกินวงเงินกองทุนฯ ผู้ร่วมดำเนินงานอาจขอนำไปใช้เพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกได้ตามหลักเกณฑ์และเงื่อนไขที่ กนอ. กำหนดการเปิดบัญชีกองทุนฯ ตามวรรคหนึ่งกับธนาคารหรือสถาบันการเงินให้เงินในบัญชีดังกล่าวเป็นกรรมสิทธิ์ของ กนอ. ในฐานะผู้บริหารจัดการกองทุนฯ และให้กนอ. เป็นผู้มีสิทธิใช้และสั่งจ่ายเงินจากบัญชีกองทุนฯ เพื่อนำไปใช้บำรุงรักษา และสร้างทดแทนระบบสาธารณูปโภคและสิ่งอำนวยความสะดวกในกรณีผู้ร่วมดำเนินงานไม่สามารถดำเนินงานตามวัตถุประสงค์หรือสัญญาร่วมดำเนินงานให้เงินในบัญชีกองทุนฯตามวรรคหนึ่งเป็นกรรมสิทธิ์ของ กนอ. ในฐานะผู้ดูแลกองทุนฯ และให้ กนอ.เป็นผู้มีสิทธิใช้และสั่งจ่ายเงินจากบัญชีกองทุนฯ เพื่อดำเนินการตามวัตถุประสงค์ในการจัดให้มีกองทุนฯในกรณีที่ผู้ร่วมดำเนินงานขอใช้เงินในบัญชีกองทุนฯไปดำเนินการเพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวก ตามหลักเกณฑ์และเงื่อนไขที่ กนอ. กำหนด ซึ่งทำให้ยอดเงินในบัญชีกองทุนฯ ของนิคมอุตสาหกรรมร่วมดำเนินงานนั้นต่ำกว่าวงเงินกองทุนฯที่คำนวณตามอัตราที่กำหนดไว้ตามวรรคหนึ่ง ผู้ร่วมดำเนินงานต้องนำเงินมาทดแทนให้ครบถ้วนตามวงเงินกองทุนฯที่กำหนดไว้นั้นภายใน ๑ ปี นับแต่วันที่ กนอ. สั่งจ่ายเงินออกจากบัญชีกองทุนฯ ทั้งนี้ ผู้ร่วมดำเนินงานต้องนำหลักประกันเป็นหนังสือค้ำประกันของธนาคารหรือสถาบันการเงินที่กนอ. เห็นชอบในวงเงินเท่ากับจำนวนเงินที่ กนอ. สั่งจ่ายมาวางเป็นหลักประกันให้แก่ กนอ.ในวันที่ กนอ. สั่งจ่ายเงินยอดนั้นออกจากบัญชีกองทุนฯ(๒) ในวันทำสัญญาร่วมดำเนินงานหรือวันทำบันทึกข้อตกลงเพิ่มเติมต่อท้ายสัญญาเพื่อขยายการพัฒนาในแต่ละระยะแล้วแต่กรณี ผู้ร่วมดำเนินงานต้องจัดให้มีหลักประกันสัญญาเป็นเงินสด หรือหนังสือค้ำประกันของธนาคารหรือหนังสือค้ำประกันของบรรษัทเงินทุนอุตสาหกรรมแห่งประเทศไทยในจำนวนเท่ากับวงเงินค่ากำกับการบริการและวงเงินกองทุนหลักประกันเพื่อการบำรุงรักษา และสร้างทดแทนระบบสาธารณูปโภคและสิ่งอำนวยความสะดวกในส่วนที่ยังชำระไม่ครบถ้วนรวมทั้งอีกจำนวนร้อยละห้าสิบของค่าส่งเสริมการขายของพื้นที่พัฒนาในแต่ละระยะเพื่อเป็นหลักประกันการปฏิบัติตามสัญญาร่วมดำเนินงานผู้ร่วมดำเนินงานมีสิทธิขอลดวงเงินหลักประกันตามวรรคหนึ่งได้เมื่อผู้ร่วมดำเนินงานได้ชำระเงินค่าใช้จ่ายในการร่วมดำเนินงานและเงินกองทุนหลักประกันเพื่อการบำรุงรักษาและสร้างทดแทนระบบสาธารณูปโภคและสิ่งอำนวยความสะดวกบางส่วนแล้ว และยอดวงเงินค่าใช้จ่ายในการร่วมดำเนินงานและเงินกองทุนฯที่คงเหลือต่ำกว่าวงเงินหลักประกันที่มอบไว้แก่ กนอ. ในวันทำสัญญาร่วมดำเนินงานแต่ทั้งนี้ผู้ร่วมดำเนินงานยังคงต้องวางหลักประกันไว้ไม่น้อยกว่าสามเท่าของค่ากำกับการบริการต่อปีตลอดไปทั้งนี้ ตั้งแต่บัดนี้เป็นต้นไปประกาศ ณ วันที่ ๒๔ มกราคม พ.ศ. ๒๕๔๙ประสาน ตันประเสริฐประธานกรรมการการนิคมอุตสาหกรรมแห่งประเทศไทย[เอกสารแนบท้าย]๑.บัญชีคำนวณอัตราค่ากำกับการบริการท้ายประกาศคณะกรรมการการนิคมอุตสาหกรรมแห่งประเทศไทยที่ ๑/๒๕๔๙ เรื่อง หลักเกณฑ์ และเงื่อนไขการร่วมดำเนินงานในการจัดตั้งนิคมอุตสาหกรรม(แก้ไขเพิ่มเติม ครั้งที่ ๕) ลงวันที่ ๒๔ มกราคม พ.ศ. ๒๕๔๙(ดูข้อมูลจากภาพกฎหมาย)นันทนา/จัดทำ๑๗ กุมภาพันธ์ ๒๕๔๙ปิยะธิดา/ปรับปรุง๓๐ สิงหาคม ๒๕๖๑[๑] ราชกิจจานุเบกษาเล่ม ๑๒๓/ตอนพิเศษ ๒๒ ง/หน้า ๑๙/๑๐ กุมภาพันธ์ ๒๕๔๙